પોતાને ભવિષ્યની પેઢીઓ કેવી રીતે ઓળખશે એ સંદર્ભમાં ઉમાશંકર જોશીએ એક વખત કહ્યું હતું કે 'જાહેરજીવનના પ્રશ્નોમાં સંકળાયેલા (involved) હોવાં છતાં, અથવા એ કારણે જ, એક કવિ તરીકે થોડાં ઊર્મિકાવ્યો લખ્યાં, અને કવિતા તેમજ નાટકમાં મહત્ત્વનું અર્પણ કર્યું. સારું ગદ્ય થોડું લખ્યું અને સૌંદર્ય તેમજ પરિપ્રેક્ષ્યની સમજ માટે કદાચ વંચાય' આ વિનમ્ર નિવેદન એમના જીવન અને સર્જનને ટૂંકમાં પણ સર્વગ્રાહી રીતે વર્ણવે છે.